Eiliv Arnesson Korte
Store norske leksikon,Historie,Norsk og nordisk historie,Norges historie,Norges historie fra 1300 til 1660
Eiliv Arnesson Korte var en norsk geistlig i middelalderen. Domkapitlet i Nidaros valgte ham til erkebiskop i 1309, og han var erkebiskop i Nidaros fra 1311 til 1332.
Eiliv var en aktiv administrator som styrket erkestolens økonomi, holdt en rekke provinsialkonsiler og utgav fem bevarte statutter for å styrke kirketukten og den indre kirkelige disiplin. Han fikk stor politisk innflytelse, særlig etter Håkon 5s død i 1319. Eiliv opplevde brannen i Nidarosdomen i 1328 og arbeidet ivrig for å få domkirken gjenreist. Les mer i Store norske leksikon Eiliv Arnesson Korte i Norsk biografisk leksikon Norge i høymiddelalderen Norge i senmiddelalderen